Quan se construyó o molimento, Hongría feba parti de l'Imperio Austro-hongaro y por ixo os zaguers cinco huecos ta estatuas situatos en a parti ezquierda fuoron reservatos ta miembros d'os Habsburgo, a dinastia reinant. D'ezquierda ta dreita istos yeran: Ferrando I d'o Sacro Imperio Román Chermanico (relieve: Esfensa d'o castiello d'Eger); Leopoldo I (relieve: Euchenio de Savoya redotando a os turcos en Zenta), Carlos III, María Tresa (relieve: O lema d'o rechimen hongaro "vitam et sanguinem") y Francisco Chusé (relieve: Francisco Chusé coronato por Gyula Andrássy). O molimento fue danyato en a Segunda Guerra Mundial reconstruyito, estando sustituitas as estatuas d'os Habsburgo por as actuals.